《云仙》
宋代·葛立方

木叶萧萧兮雨冥冥，山鬼呼风兮猿夜鸣。
巫假神兮惊愚，髡假巫兮乞灵。
云仙来兮瑶席启，坎坎击鼓兮拜寒水。
云仙去兮闪倏不闻。锦伞摇兮望莫云。
纷姣服兮走朝与暮，焄蒿淫昏兮使君怒。
青螭白虬兮不须款帝居，请发镞兮何必天弧。
沉主兮焚屋，正人伸乞兮淫神夜哭。
妖止兮俗醇，请倾百川兮寿使君。
鼻亭兮不记营道，苏侯兮已屏尧庙。
愤王去兮响莫出，狄梁公兮方草檄。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。